[{"text_idx": "#000002", "text": "AEgun batetik bestera egin zuten jauzi Unai Iraola eta Uxue Sanchez urnietarrek dantzaren esparru profesionalera, Aukeran Dantza Konpainiaren eskutik. Dantzari eta dantzazale amorratuak haurtzarotik, inork gutxik baino hobeto ezagutzen dute koreografoa eta gidaria, Edu Muruamendiaraz. Euskal folklore tradizionalari muzin egin gabe, dantza garaikidearen erritmopean mugitzen den taldea da Aukeran, konpainia anbiziotsua bezain eskarmentuduna: datorren urtean mende laurden beteko du oholtza gainean. Beren orpo-puntekin arrastoa utzi dute jada Euskal Herriko makina bat plazatan."}, {"text_idx": "#000004", "text": "Unai Iraola: Oso ona. Finean, askotariko oholtzak ari gara ezagutzen, hamaika txoko; motibazioa areagotzea dakar horrek. Esperientzia ederrak ari gara bizitzen, eta ilusio handiz hartzen dugu guztia. Gazteak gara eta bizipena zukutzen ahalegintzen gara."}, {"text_idx": "#000005", "text": "Uxue Sanchez: Hasiera batean, ez ginen guztiok elkar ezagutzen. Orain lagunak gara, familia bihurtzeraino. Oso giro polita dago gurean."}, {"text_idx": "#000008", "text": "Edu Muruamendiarazen gidaritzapean egiten duzue dantza. Eskarmentu handiko koreografoa da. Zer ematen dizue horrek?"}, {"text_idx": "#000009", "text": "U.S.: Hasi berriak gara Aukeran Dantza Konpainian; alabaina, haurrak ginenetik ezagutzen dugu Edu, gure dantza-irakaslea izan delako. Beraz, konfiantza hori badugu. Oso harro gaude berataz."}, {"text_idx": "#000016", "text": "U.I.: Hala da, niri ere garrantzitsua iruditzen zait. Azkenean, ez baldin badituzu ongi ikasita mugimenduak lehen emanaldietan urduri sentitzen zara."}, {"text_idx": "#000023", "text": "U.I.: Gainera, guretzat ez da sakrifizioa; gustuko dugulako aritzen gara dantzan. Ez gatoz hona behartuta; aitzitik, gure ilusioak are arinagoak bihurtzen ditu entseguak. Sakrifizioa baino gehiago, inbertsioa da."}, {"text_idx": "#000026", "text": "Hamaika antzoki zapaldu dituzue, baita Euskal Herritik kanpo aritu ere. Inpresioa ematen al du horrek?"}, {"text_idx": "#000032", "text": "Gaur egun, zein leku dute dantzariek kultur esparruan, gizartean?"}, {"text_idx": "#000041", "text": "U.I.: Hamaika kiroletan trebatu naiz haurra nintzenetik, baina dantza izan da nire afizioetan lehena. Aukeranen entsaiatzen hasteko proposatu zidanean Eduk izugarrizko ilusioa egin zidan. Diziplina eman dit Konpainaiak, eta horrek heldutasuna ematen dit: ehuneko ehuna eman behar duzu entseguetan eta are gehiago emanaldietan. Gure artean sortu dugun giroa izugarria da; orain bi urte hau esango bazenit, ez nuke inondik inora ere esperoko."}]